Torsdag aften fremlagde Vendsyssel Teater budgettet for 2023 – med underskud. Underskuddet lyder på cirka tre millioner kroner, og det får nu Hjørring Kommune til at reagere. I forbindelse med mødet med kommunen fremlagde Vendsyssel Teater en plan for, hvordan økonomien skal genoprettes. Men det var tilsyneladende ikke nok, for nu har økonomiudvalget i Hjørring Kommune efterspurgt en undersøgelse af teatrets økonomi. Overraskelse Ifølge Hjørring Kommune præsenterede teatret et fornuftigt resultat i 2021 og budgetterede med et forventet overskud for 2022. - Det billede er nu vendt, så der forventes underskud i 2022. Det er nyt og kommer som en overraskelse for os. Derfor vil vi nu få økonomien afdækket, og går ombord i at se på mulighederne i den foreslåede genopretningsplan, siger Bettina Hedeby Madsen, der er direktør for Kultur-, Teknik- og Miljøforvaltningen i Hjørring Kommune.

Referat:
Vendsyssel Teaters økonomi skal undersøges, kræver Hjørring Kommune.